คลอดน้องได้2เดือนมีเพศสัมพันธ์กับพ่อบ้านหลังมีเพศสัมพันธ์มีเลือดออกเป็นเลือดสดอยู่2วันวันที่3เป็นสีเหมือประจำเดือนแล้วก็หยุดไหลค่ะกินยาคุมฉุกเฉินหลังจากมีเพศสัมพันธ์ได้2วันหลังจากนั้นมีอาการปวดท้องน้อยปวดร้างไปยันขาแบบนี้อันตรายไหมคะยังไม่ได้ตรวจหลังคลอดด้วย
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ โดยผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังหากปวดท้องน้อยมาก เลือดยังไหลไม่หยุด อาจจะไม่ใช่ผลข้างเคียงของยาคุมฉุกเฉินแล้ว แต่มีสาเหตุอื่นๆเช่นการบาดเจ็บหรือการติดเชื้อบริเวณช่องคลอด ปากมดลูก หรือมดลูก ควรรีบไปพบแพทย์เพื่อตรวจเพิ่มเติมเบื้องต้นงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมากินเอง